GRADSKO VIJEĆE

GRADA NOVIGRADA - CITTANOVA

**TEMA: Prijedlog Zaključka o pristupanju Hrvatskoj udruzi povijesnih gradova**

KLASA: 612-01/24-01/01

URBROJ: 2163-5-01-24-01

U Novigradu-Cittanova, 18.10. 2024. godine

Pripremila:

Maja Zornada, dipl. iur.

Na temelju članka 12. stavak 1. i članka 27. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 – vjerodostojno tumačenje, 129/05, 109/07, 125/08 i 36/09., 150/11, 144/12, 19/13, 137/15, 123/17, 98/19, 144/20) te članaka 39. i 101. Statuta Grada Novigrada-Cittanova (»Službene novine Grada Novigrada-Cittanova br. 5/09, 3/13, 2/14, 2/17, 1/18, 2/18 - pročišćeni tekst, 2/20, 1/21, 6/21, 7/21- pročišćeni tekst, 3/22) Gradsko vijeće Grada Novigrada-Cittanova, na sjednici održanoj \_\_\_\_ listopada 2024., donosi

**ZAKLJUČAK**

**o pristupanju Hrvatskoj udruzi povijesnih gradova**

**Članak 1.**

Grad Novigrad-Cittanova pristupa Hrvatskoj udruzi povijesnih gradova-HUPG (u daljnjem tekstu: Udruga).

**Članak 2.**

Grad Novigrad-Cittanova prihvaća Statut udruge i stječe sva prava i obveze redovitog člana Udruge.

**Članak 3.**

Ova Odluka stupa na snagu osmog dana od dana objave u „Službenim novinama Grada Novigrada-Cittanova“.

KLASA: 612-01/24-01/01

URBROJ: 2163-5-02-24-02

U Novigradu-Cittanova, 28.10. 2024. godine

GRADSKO VIJEĆE GRADA NOVIGRADA-CITTANOVA

Predsjednica Gradskog vijeća

Dijana Lipovac Matić

**OBRAZLOŽENJE**

1. **RAZLOZI DONOŠENJA AKTA**

Grad Dubrovnik pokrenuo inicijativu za osnivanje Hrvatske udruge povijesnih gradova (HUPG) – nacionalne udruge gradova koji imaju značajno kulturno-povijesno nasljeđe, a na osnovi modela Europske udruge povijesnih gradova i regija (EAHTR) osnovane još 1999. godine u Strassbourgu. Članom udruge može postati grad koji ima prepoznatljivu povijesnu jezgru s iznimnim arhitektonskim naslijeđem i karakteristikama baštine. Kulturno-povijesni gradovi diljem Hrvatske i Europe popularne su i turističke destinacije, što donosi određene prednosti ali i opasnosti za građevnu i povijesnu baštinu istih. Hrvatska udruga povijesnih gradova predstavlja platformu za promoviranje interesa hrvatskih povijesnih gradova i potreba njihovih građana kako u Republici Hrvatskoj tako i u inozemstvu te nadasve platformu za razmjenu iskustava između stručnjaka koji se bave kulturnim nasljeđem, predstavnika lokalne samouprave, znanstvenika i turističkih djelatnika. Do danas su samo dva istarska grada postala članom Hrvatske udruge povijesnih gradova (Rovinj-Rovigno i Pula-Pola). Cilj udruživanja je da zajednički još bolje promoviramo zajedničke interese i zaštitimo kulturnu baštinu.

1. **PRAVNI AKTI**

Temelj donošenja ove Odluke je članak 12. stavak 1. i članka 27. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01 – vjerodostojno tumačenje, 129/05, 109/07, 125/08 i 36/09., 150/11, 144/12, 19/13, 137/15, 123/17, 98/19, 144/20) te članci 39. i 101. Statuta Grada Novigrada-Cittanova (»Službene novine Grada Novigrada-Cittanova br. 5/09, 3/13, 2/14, 2/17, 1/18, 2/18 - pročišćeni tekst, 2/20, 1/21, 6/21, 7/21- pročišćeni tekst, 3/22).

1. **UTJECAJ NA PRORAČUN**

Po donošenju ovog akta, u Proračunu Grada Novigrada-Cittanova potrebno je predvidjeti plaćanje iznosa godišnje članarine.